**Dinocefali** (lat. **Dinocephalia**) bili su kladus terapsida velikog tijela, koji su doživjeli uspon u kratkom periodu tokom srednjeg perma, prije između 272 i 260 miliona godina, ali su izumrli ne ostavivši potomke. U dinocefale su spadali i biljojedi i mesojedi, a mnoge vrste imale su zadebljale lubanje sa mnogo kvrga i koštanih izraslina. Fosili dinocefala pronađeni su u Rusiji, Kini, Brazilu, Južnoj Africi i Zimbabveu.

Opis
----

Pored pripadnika Biarmosuchia i Eotitanosuchidae, dinocefali su bili najprimitivniji terapsidi, mada su ipak bili jedinstveno specijalizirani na svoj vlastiti način. Zadržali su brojne primitivne osobine (npr. nedostatak sekundarnog nepca i malena donja čeljust), koje su dijelili sa svojim precima, pelikosaurima, mada su također bili i napredniji po tome što su imali adaptacije tipične za terapside, kao što su npr. proširen *Os ilii* i uspravniji udovi. U njih su spadali mesojedi, biljojedi i svejedi, te neke poluvodene i sasvim kopnene životinje, a spadali su i u najveće životinje perioda perma; po velčini su im mogli konkurirati ili ih preteći samo najveći pripadnici Caseidae i Pareiasauridea.

### Veličina

Dinocefali su bili neobični po svojoj veličini. Najveći biljojedi (*Tapinocephalus*) i svejedi (*Titanosuchus*) mogli su dostići težinu od dvije tone, a neki su bili dugi i do 4,5 metra, dok su najveći mesojedi (kao npr. *Titanophoneus* i *Anteosaurus*) bili barem jednake dužine, sa teškim lubanjama dugim 80 cm, te sveukupnom težinom od oko pola tone.

### Lubanja

Svi dinocefali ističu se po sjekutićima koji su se preklapali, što im je davalo režući kontakt između gornjih i donjih zuba. Kod naprednijih vrsta su se rubovi jezične strane sjekutića susretali i stvarali površinu za drobljenje kada su čeljusti bile zatvorene, što je omogućavalo drobljenje biljne tvari.

Kod većine dinocefala se na kostima lubanje također javljala pahistoza, što je možda bila adaptacija u svrhu ponašanja unutar vrste (npr. sudaranja glavama), vjerovatno u svrhu obrane teritorija ili borbe za partnera. Kod nekih vrsta, kao što su *Estemmenosuchus* i *Styracocephalus* također su postojale rogolike strukture, koje su se u oba slučaja razvile nezavisno.

Evoluciona historija
--------------------

Dinocefali su evoluirali od terapsida sličnom pelikosauru, koji je živio u epohi cisurala. Proširili su se na račun izumirućih pelikosaura, koji su dominirali u ranom dijelu perma. Tokom ranog capitanija napredni dinocefali razvili su se u veliki broj različitih vrsta biljojeda i predstavljali raznoliku megafaunu. Podaci o tome potiču iz Tapinocephaluske biozone u području Karoo u Južnoj Africi. Nedugo zatim, na vrhuncu svog diverziteta, dinocefali su iznenada izumrli. Razlog njihovog izumiranja još uvijek nije razjašnjen. Zamijenili su ih mnogo manji terapsidi: biljojedi skupine Dicynodontia i mesojedi iz skupina Biarmosuchia, Gorgonopsia i Therocephalia.

Taksonomija
-----------

*Estemmenosuchus*, estemenosukid
*Anteosaurus*, anteosaur
*Ulemosaurus*, tapinocefal
U zadnje vrijeme je provedeno vrlo malo istraživanja po pitanju srodstva među dinocefalima. Prema tome, sljedeći raspored treba se uzeti samo kao privremen.

* **Razred Synapsida**
	+ Red **Therapsida**
		- Podred **Dinocephalia**
			* *Mnemiosaurus*
			* ? *Rhopalodon*
			* ? Porodica Phreatosuchidae
				+ *Phreatosaurus*
				+ *Phreatosuchus*
			* Porodica Estemmenosuchidae
				+ *Anoplosuchus*
				+ *Estemmenosuchus*
				+ *Molybdopygus*
				+ ?*Parabradysaurus*
				+ *Zopherosuchus*
			* *Stenocybus*
			* **Anteosauria**
				+ Porodica *Anteosauridae* (=*Brithopodidae*?)
					- *Admetophoneus*
					- *Anteosaurus*
					- *Brithopus*
					- *Chthomaloporus*
					- *Doliosauriscus*
					- *Titanophoneus*
				+ Porodica *Deuterosauridae*
					- *Deuterosaurus*
				+ Porodica Syodontidae
					- *Australosyodon*
					- *Notosyodon*
					- *Syodon*
			* **Tapinocephalia**
				+ Porodica Tapinocephalidae
					- *Moschops*
					- *Struthiocephalus*
					- *Styracocephalus*
					- *Tapinocanius*
					- *Tapinocephalus*
					- *Ulemosaurus*
				+ Porodica Titanosuchidae
					- *Jonkeria*
					- *Titanosuchus*
				+ Porodica Styracocephalidae
					- *Styracocephalus*

Izvori
------

1. ↑  DOI:10.1007/s12052-009-0117-4  
This citation will be automatically completed in the next few minutes. You can jump the queue or expand by hand

Vanjske poveznice
-----------------

* Dinocephalia - Palaeos Arhivirano 2006-06-25 na Wayback Machine-u